Ņemot vērā:

–Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,

–Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam (…), un jo īpaši tās 44. pantu,

–Eiropas Savienības 2020. finanšu gada vispārējo budžetu, kas pieņemts 2019. gada 27. novembrī,

–budžeta grozījuma Nr. 1/2020 projektu, kas pieņemts 2020. gada 27. martā,

–budžeta grozījuma Nr. 2/2020 projektu, kas pieņemts 2020. gada 2. aprīlī,

Eiropas Komisija ar šo iesniedz Eiropas Parlamentam un Padomei 2020. gada budžeta grozījuma Nr. 3 projektu.

IZMAIŅAS IEŅĒMUMU UN IZDEVUMU PĀRSKATĀ PA IEDAĻĀM

Izmaiņas vispārējā ieņēmumu pārskatā ir pieejamas EUR-Lex tīmekļa vietnē ( https://eur-lex.europa.eu/budget/www/index-lv.htm ).

PASKAIDROJUMA RAKSTS

Budžeta grozījuma Nr. 3/2019 projekta (BGP) mērķis ir 2020. gada budžetā iekļaut pārpalikumu, kas radies pēc 2019. budžeta gada izpildes. Kā noteikts 18. panta 3. punktā Finanšu regulā, ko piemēro Savienības vispārējam budžetam , pārpalikums ir šā BGP vienīgais priekšmets, kas ir jāiesniedz 15 dienu laikā pēc provizorisko pārskatu iesniegšanas 2020. gada marta beigās.

1.2019. budžeta gada izpilde uzrāda pārpalikumu 3 218 373 955 EUR apmērā, kas tādējādi kā ieņēmumi tiek iekļauts 2020. gada budžetā.

(EUR)

Izpildes rezultātu sadalījums 2019. gadā Ieņēmumu pārpalikums 2 414 771 516 Izdevumu pārpalikums 803 602 438 Kopējais pārpalikums 3 218 373 955

2.Pārpalikuma iekļaušana budžetā attiecīgi samazinās 27 dalībvalstu un Apvienotās Karalistes kopējās iemaksas 2020. gada budžeta finansēšanā.

3.Turpmākajā tabulā ir sniegts izpildes rezultātu sadalījums 2019. gadā saistībā ar ieņēmumu izpildi.

(EUR)

Izpildes rezultātu sadalījums 2019. gadā Budžets

(t. sk. BG Nr. 1–3 Izpildes rezultāti Izmaiņas Starpsumma: ieņēmumi 148 492 491 538 150 907 263 054 2 414 771 516 — 1. sadaļa – Pašu resursi 144 795 111 073 144 765 627 471 -29 483 602 Maksājumi un citas nodevas cukura nozarē 0 -824 270 -824 270 Muitas nodokļi 21 471 164 786 21 365 365 626 -105 799 160 PVN pašu resursi 17 738 667 150 17 774 862 637 36 195 487 NKI pašu resursi 105 585 279 137 105 700 206 516 114 927 379 Budžeta nelīdzsvarotības korekcija, kas piešķirta Apvienotai Karalistei 0 -80 874 689 -80 874 689 Dažām dalībvalstīm piešķirtais bruto samazinājums ikgadējām NKI iemaksām 0 6 891 651 6 891 651 — 3. sadaļa – Pārpalikumi, atlikumi un korekcijas 1 802 988 329 1 804 821 556 1 833 227 — 4. sadaļa – Personas, kas saistītas ar iestādēm 1 606 517 342 1 575 505 411 -31 011 931 — 5. sadaļa – Iestāžu administratīvā darbība 25 050 050 22 616 366 -2 433 684 — 6. sadaļa – Atmaksa saistībā ar Savienības nolīgumiem un programmām 130 000 000 102 279 350 -27 720 650 — 7. sadaļa – Kavējuma procenti un soda naudas 115 000 000 2 625 458 174 2 510 458 174 — 8. sadaļa – Aizņēmumu un aizdevumu operācijas 2 823 744 3 111 199 287 455 — 9. sadaļa – Dažādi 15 001 000 7 843 527 -7 157 473

4.Atšķirības 1. sadaļā (Pašu resursi) ir 0,02 % no prognozes. Tās galvenokārt veido par 107 miljoniem EUR mazāki ieņēmumi no tradicionālajiem pašu resursiem (iekasēti 99,5 % no prognozētā) un par 77 miljoniem EUR lielāki ieņēmumi no valūtas kursa (ņemot vērā, ka pašu resursi tiek maksāti valsts valūtā un budžetā iekļauti euro). 3. sadaļā (Pārpalikumi, atlikumi un korekcijas), kas saistīta ar pašu resursu korekcijām, starpība ir tikai 1,8 miljoni EUR.